text: Teltlejr i Haderslev lukker
  23 juni 2016 kl. 17.43
  Teltlejren i Haderslev lukker ved udgangen af august. Det bekræfter borgmester H.P. Geil overfor TV SYD torsdag aften.
  Teltlejren ved Beredskabsstyrrelsen på Vilstrupvej i Haderslev skal ikke længere huse asylansøgere. Det bekræfter borgmester H.P. Geil overfor TV SYD torsdag aften. Ifølge ham, lukker lejren ned i udgangen af august.
  - Den korte forklaring, vi har fået, er, at der er færre flygtninge. Så jeg regner med, at de flytter til andre steder, siger H.P. Geil til TV SYD.
  Flere asylansøgere har i løbet af foråret demonstreret over dårlige forhold i lejren, der er drevet af Jammerbugt Kommunes asylafdeling. Teltene bliver dog stående på adressen foreløbigt.
  - Det her skyldes udviklingen i flygtningestrømmen i Europa. Det er ikke noget, jeg har med at gøre. Jeg kan kun håbe på, at de får bedre forhold, der hvor de kommer hen, siger H.P. Geil til TV SYD.
  Byrådsmedlem Svend Brandt fra Enhedslisten er glad for nyheden
  - Jeg synes, det er dejligt. Det betyder jo, at de ikke længere skal bo seks til otte mand i ét telt under horible forhold, siger han til TV SYD.
  